Document ID: 31993R1029

ΚΑΝΟΝΙΣΜΟΣ (ΕΟΚ) αριθ. 1029/93 ΤΟΥ ΣΥΜΒΟΥΛΙΟΥ της 27ης Απριλίου 1993 για την κατάργηση του κανονισμού (ΕΟΚ) αριθ. 1079/77 περί εισφοράς συνυπευθυνότητας και μέτρων προς τη διεύρυνση των αγορών στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
ότι με τον κανονισμό (ΕΟΚ) αριθ. 1079/77 του Συμβουλίου (4) θεσπίστηκε εισφορά συνυπευθυνότητας που εφαρμόζεται μέχρι το τέλος της γαλακτοκομικής περιόδου 1992/93 και βαρύνει κατ' αρχήν το σύνολο των ποσοτήτων γάλακτος που παραδίδονται στα γαλακτοκομεία, καθώς και ορισμένες πωλήσεις γαλακτοκομικών προϊόντων στο αγρόκτημα-
ότι η εισφορά αυτή απέβλεπε σε μια καλύτερη ισορροπία της γαλακτοκομικής αγοράς ιδίως στη χρηματοδότηση ειδικών μέτρων που ενθαρρύνουν την κατανάλωση στην Κοινότητα και ευνοούν τη διεύρυνση των αγορών του γάλακτος και των γαλακτοκομικών προϊόντων-
ότι οι διατάξεις που προβλέπονται από τον κανονισμό (ΕΟΚ) αριθ. 1079/77 έχουν τον ίδιο στόχο με τον κανονισμό (ΕΟΚ) αριθ. 2073/92 του Συμβουλίου της 30ής Ιουνίου 1992 για την προώθηση της κατανάλωσης στην Κοινότητα και τη διεύρυνση των αγορών του γάλακτος και των γαλακτοκομικών προϊόντων (5)- ότι, ως εκ τούτου, δν είναι ανάγκη να παραταθεί η εφαρμογή του κανονισμού (ΕΟΚ) αριθ. 1079/77 πέραν της 31ης Μαρτίου 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1079/77 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 27 Απριλίου 1993.

Labels: 17
6